Azyjo (gr.: Ἀσία, "Asia") – tajla świata, kero wroz ze Ojropōm tworzi Ojroazyjo, nojwiynkszy kōntynynt na Ziymii. Sōmsiaduje s Ojropōm ôd zachodu, s Afrikōm ôd połedniowygo zachodu Ôceanym Indyjskym a Australijōm ôd połedniowygo wschodu, a Pacyfikym ôd wschodu. Akuratny przebiyg zachodnij granicy geograficznyj przedstawiōny je we artiklu granica Ojropa-Azyjo. Ôbszor Azyje to 44,5 mln km² placu lōndōw, ti. ~29,88% placu wszyjskich lōndōw. Miano kōntynyntu wywodzi sie ôd staroasyryjskigo słowa "acu", kere ôznaczo "wejście, miejsce jasne, kraj wschodzōncygo słōńca". Poczōnkowo miano to ôdnosiło sie jedziniy do Azyje Myńszyj. Ōngyfer 450 r. przed narodzyniym Chrystusa ôdrōżńōno Azyjo Akuratno ôd Azyje Mnijszyj. Azyjo bōła mianym nimfy Nerejidy, żōny Japeta; tak tyż mianowano zorta żyta. Nale je tyż rzecz ô tym, iże te miano pochodzi ôd greckigo suowa "azjos" ôznaczajōncygo "szlōm rzyczny". Azyjo zamiyszkuje 2/3 cołkij ludności Ziymie.